Úradný vestník L 022 , 27/01/2000 S. 0048 - 0049



Nariadenie Komisie (ES) č. 184/2000 z 26. januára 2000 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením Komisie (ES) č. 2626/1999 [2], a najmä na jeho článok 9, keďže: (1) Na účely zaistenia jednotného uplatňovania kombinovanej nomenklatúry, ktorá tvorí prílohu k uvedenému nariadeniu, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu. (2) Nariadenie (EHS) č. 2658/87 ustanovilo všeobecné pravidlá pre interpretáciu kombinovanej nomenklatúry. Tieto pravidlá sa vzťahujú aj na každú inú nomenklatúru, ktorá je na nej úplne alebo sčasti založená alebo ktorá k nej pridáva ďalšie triedenie a ktorá je zriadená osobitnými ustanoveniami spoločenstva, s ohľadom na uplatňovanie sadzobných a iných opatrení týkajúcich sa obchodovania s tovarom. (3) V súlade s týmito všeobecnými pravidlami, tovar opísaný v stĺpci 1 tabuľky v prílohe k tomuto nariadeniu sa musí zatriediť do číselného znaku KN uvedeného v stĺpci 2, na základe odôvodnenia uvedeného v stĺpci 3. (4) Sa prijalo, že držiteľ si môže naďalej uplatňovať záväzné informácie o nomenklatúrnom zatriedení tovaru, ktoré vydali colné orgány členských štátov, so zreteľom na zatriedenie tovaru do kombinovanej nomenklatúry a ktoré nie sú v súlade s ustanoveniami v tomto nariadení, a to v súlade s článkom 12 ods. 6 nariadenia Európskeho parlamentu a Rady (EHS) č. 2913/92 z 12. októbra 1992, ktoré ustanovuje Colný kódex spoločenstva [3], naposledy zmeneného a doplneného nariadením Rady (ES) č. 955/1999 [4], na dobu troch mesiacov. (5) Opatrenia uvedené v tomto nariadení sú v súlade so stanoviskom Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 priloženej tabuľky sa teraz zatrieďuje v rámci kombinovanej nomenklatúry do príslušného číselného znaku KN uvedeného v stĺpci 2 tejto tabuľky. Článok 2 Záväzné informácie o nomenklatúrnom zatriedení tovaru vydané colnými úradmi členských štátov, ktoré nie sú v súlade s ustanoveniami tohto nariadenia sa môžu naďalej uplatňovať v súlade s ustanoveniami článku 12 ods. 6 nariadenia (EHS) č. 2913/92 na dobu troch mesiacov. Článok 3 Toto nariadenie nadobúda účinnosť 21. deň jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 26. januára 2000 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 321, 14.12.1999, s. 3. [3] Ú. v. ES L 302, 19.10.1992, s. 1. [4] Ú. v. ES L 119, 7.5.1999, s. 1. -------------------------------------------------- PRÍLOHA Opis tovaru | Zatriedenie (číselný znak KN) | Odôvodnenie | (1) | (2) | (3) | Zariadenie, umiestnené v plastovom kryte typu "laptop", obsahujúce: elektronickú spracovateľskú jednotku,displej z tekutých kryštálov (LCD),klávesnicu,prepínače na voľbu kontrolnej aktivity, hlasitosti a kontrastu displeja,reproduktor,prípojky pre myš a tlačiareňZariadenie je predkladané spolu s myšou. Zariadenie nemá vlastný operačný systém. Zariadenie obsahuje nasledovné programy: viac ako 40 fixných programov na učenie jazykov, písanie, čítanie, počítanie a na vykonávanie logických cvičení,kancelárske programy, napr. spracovanie textov a denný plánovač,vytvorenie a spustenie programov napísaných v jazyku BASICVybavenie zariadenia môže byť rozšírené použitím prídavných kaziet. Zariadenie je určené pre deti staršie ako deväť rokov. | 95039032 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 1p) k triede XVI a znením číselných kódov KN 9503, 950390 a 95039032. Aj keď je väčšina programov v režime pre dvoch hráčov a správne odpovede sa započítavajú do skóre, zariadenie nemôže byť považované za spoločenskú hru, ale za výchovnú hračku s mnohými zabudovanými programami na učenie. | --------------------------------------------------